Cégtemetők a NAV célkeresztjében
A fizetésképtelenségi eljárásokkal kapcsolatban az adóhatóság 2014 júliusa óta 460 millió forint mulasztási bírságot szabott ki. Az ellenőrzési szakterület tavaly 383, az idei első félévében 277 vizsgálatot végzett a cégtemetőkbe értékesítők és cégtemetők érdekeltségébe kerülő társaságoknál.
A NAV kifejezetten a megbízókkal, vagyis a vállalkozását a cégtemetőkre átruházó, illetve a cégtemetőkkel szemben közel száz mögöttes határozatot hozott, illetve pert indított, továbbá több mint 300 mulasztási bírság határozatot adott ki a végelszámolási, kényszertörlési, felszámolási eljárások alatt - idézi a napi.hu az Adóvilágot, a NAV szaklapját.

Az adóhatóság cégtemetőnek olyan személyt vagy társaságot nevez, amely nagy valószínűséggel nem felszámoló, de nagyobb számú gazdasági társaság került az érdekeltségébe, illetve ezen cégek jelentős része nem "élő" állapotkódú vagy törölték adószámát - teszik hozzá.

A fizetésképtelenségi eljárásokkal kapcsolatban az adóhatóság 2014 júliusa óta 460 millió forint mulasztási bírságot szabott ki. Az ellenőrzési szakterület tavaly 383, az idei első félévében 277 vizsgálatot végzett a cégtemetőkbe értékesítők és cégtemetők érdekeltségébe kerülő társaságoknál.

A befejezett ellenőrzések során 2014-ben összesen kétmilliárd,  2015. első félévében összesen 45,9 millió forint nettó adókülönbözetet állapítottak meg. Amennyiben a tendencia folytatódik, akkor a korábbi évekhez képest 2015-ben már csak feleannyi céget fognak értékesíteni a cégtemetők részére.
cégtemető vállalkozások kényszertörlés végelszámolás NAV felszámolás